CELEX: C2004/239/50
Language: sk
Date: 2004-09-25 00:00:00
Title: Uznesenie Súdu prvého stupňa z 27. mája 2004 vo veci T-379/02, Antonio Di Andolfi proti Komisii Európskych spoločenstiev (Žaloba pre neplatnosť — Lehoty — Žaloba na náhradu škody — Návrh na začatie konania — Formálne náležitosti — Príkaz určený niektorej inštitúcii — Zjavná neprípustnosť)

25.9.2004   
            
            
               SK
            
            
               Úradný vestník Európskej únie
            
            
               C 239/23
            
         
      UZNESENIE SÚDU PRVÉHO STUPŇA
   
   z 27. mája 2004
   vo veci T-379/02, Antonio Di Andolfi proti Komisii Európskych spoločenstiev (1)
   
   (Žaloba pre neplatnosť - Lehoty - Žaloba na náhradu škody - Návrh na začatie konania - Formálne náležitosti - Príkaz určený niektorej inštitúcii - Zjavná neprípustnosť)
   (2004/C 239/50)
   Jazyk konania: taliančina
   Vo veci T-379/02, Antonio Di Andolfi, bydliskom v Ríme (Talianska republika), v zastúpení: S. Amato, advokát, proti Komisii Európskych spoločenstiev, v zastúpení: E. Montaguti, (splnomocnený zástupca, za právnej pomoci A. Dal Ferro, advokát, s adresou na doručovanie v Luxemburgu), predmetom ktorej je na jednej strane zrušenie rozhodnutia Komisie zo dňa 30. októbra 2001, ktorým bolo zamietnuté poskytnutie nenávratnej doplnkovej finančnej pomoci, ktorá bola stanovená v rámci „Programu spoločného podnikania“ s cieľom založiť spoločný taliansko-rumunský podnik (JOP Facility 2 – Project in Romania with Phoenix European SRL – J2BROSEVEN) a taktiež, návrh na náhradu škody, ktorú údajne utrpel žalobca, Súd prvého stupňa (štvrtá komora), v zložení: predseda H. Legal, sudcovia V. Tiili a M. Vilaras, tajomník: H. Jung, vydal dňa 27. mája 2004 uznesenie, ktorého výrok znie:
   
               1.
            
            
               Žaloba sa zamieta ako zjavne neprípustná.
            
         
               2.
            
            
               Žalobca je povinný nahradiť trovy konania.
            
         
      (1)  Ú. v. EÚ C 44 z 22.2.2003